**iulie 2025**

**Situaţia statistică a şomajului înregistrat la 30 iunie 2025**

**Comunicat de presă**

**5.06% rata șomajului înregistrat în județul Harghita în luna iunie 2025**

La sfârșitul lunii iunie 2025, rata șomajului înregistrat la nivelul județului Harghita a fost de 5,06%, mai mică decât cea din luna anterioară cu 0,04 pp şi mai mare față de cea din luna iunie a anului 2024 cu 0,57 pp.

Numărul total de șomeri la sfârșitul lunii iunie 2025 a fost de 6075 persoane, mai mic cu 51 de persoane față de cel înregistrat la sfârșitul lunii anterioare.

Din totalul șomerilor înregistrați la 30.06.2025, de 6075 persoane, 1417 au fost șomeri indemnizați și 4658 neindemnizați. Numărul șomerilor indemnizați a crescut cu 27 persoane față de luna precedentă, iar numărul șomerilor neindemnizați a scăzut cu 78 persoane față de luna precedentă.

Ponderea șomerilor neindemnizați în numărul total al șomerilor (76,67%) a scăzut față de luna precedentă cu 0.64 pp.

Numărul şomerilor femei la 30 iunie 2025 era de 3.024 de persoane (cu o creștere față de luna precedentă de 33 persoane), în timp ce numărul şomerilor bărbaţi era de 3.051 de persoane (observându-se o scădere a acestora cu 84 persoane).

Referitor la şomajul înregistrat pe sexe, în luna iunie 2025, rata şomajului masculin a scăzut cu 0,12 pp (de la 4,52% în luna mai la 4,40% în luna iunie), iar rata şomajului feminin a crescut cu 0,06 pp, de la 5,89% în luna mai la 5,95% în luna iunie.

Pe medii de rezidență, numărul șomerilor la sfârșitul lunii iunie 2025 se prezintă astfel: 1.790 șomeri provin din mediul urban (o creștere cu 1 persoana) și 4.285 șomeri provin din mediul rural (scădere cu 52 persoane).

Cei mai mulți șomeri la sfârșitul lunii iunie 2025, aveau vârsta cuprinsă între 40-49 ani (1469), urmați de cei cu vârsta între 30-39 ani (1257), cei cu vârsta peste 55 ani (1066), apoi urmați de cei cu vârsta între 50-55 ani (994), urmați de cei cu vârsta de sub 25 ani (832), cei mai puțini șomeri fiind persoanele cu vârsta cuprinsă între 25-29 ani (457).

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 48,30% (19% din total șomeri declarând că sunt fără studii), urmat de șomerii cu nivel de instruire gimnazial care reprezintă 24,04% din totalul șomerilor înregistrați, apoi cei cu studii liceale (13,33%), urmat de cei cu studii profesionale ( 10.58%) și cei cu studii universitare (2,55%), iar cei cu studii postliceale reprezintă cel mai mic procent din total 1,20%.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.